Mordviai
Mordviai (rus. мордва) – Rusijoje gyvenanti tauta, kalbanti viena finougrų kalbų. Iš viso jų yra apie 800 000. Finougrų palikuonys mordviai įsikūrę daugiausia Mordvijoje, kurioje sudaro apie 40 proc. visų gyventojų (333,1 tūkst. 2010 m. duomenimis). Kartu šiame Pavolgio regione gyvena giminingi mariai, muromai, merai, meščerai. Mordviai kalba mordvių kalbomis, kuriose išskiriamos mokšų ir erzių kalbos, naudojančios kirilicos raidyną. Tačiau mordvių kalba įvardinama ir kaip atskira kalba, o mokšų ir erzių kalbos prilyginamos jos tarmėms.